Какво е различно за летящите коли?
Ние искахме да направим това в продължение на около сто години.
И има исторически опити,
които са имали някакво ниво на технически успех.
Но все още не сме стигнали до точката,
когато по пътя за тук тази сутрин
ще видите нещо, което наистина, истински безпроблемно интегрира
двуизмерния свят, в който ни е удобно
с триизмерното небе над нас --
в което, не знам за вас, но аз наистина се радвам да прекарвам времето си.
Разгледахме историческите опити, които са били направени
и осъзнахме, че въпреки факта,
че имаме много съвременни иновации
на които да се позоваваме
които не бяха на разположение преди --
имаме съвременни композитни материали,
имаме двигатели на въздухоплавателни средства, които са с добра икономия на гориво
и са с по-добри коефициенти на мощност, отколкото някога са били на разположение,
имаме стъклена авионика в пилотската кабина,
които доставят информация нужна за летене
директно в пилотската кабина --
но без да разрешават проблема от друга гледна точка,
ние осъзнахме, че щяхме да получаваме
същия резултат, който хората са получавали
за последните сто години,
което не е мястото, където искаме да бъдем в момента.
Така че вместо да се опитваме да направим кола, която може да лети,
ние решихме да се опитаме да направим самолет, който може да се кара.
И резултатът е Терафюджия Транзишън.
Това е двуместен самолет с един двигател,
който работи точно като всеки друг малък самолет.
Може да излита и каца на местно летище.
Тогава, веднъж щом сте на земята,
сгъвате крилата, карате го у дома,
паркирате го в гаража си.
И работи.
След две години на новаторски дизайн и съзидателен процес,
доказването на концепцията направи своя публичен дебют
през 2008.
Сега като с всяко нещо,
което е наистина различно от общоприетото,
нещата не винаги вървяха толкова добре за изпитване на този самолет.
И ние открихме, че е много хубаво нещо,
когато се приберете вкъщи с нещо, което не работи,
че всъщност сте научили много повече
отколкото, когато сте успели да отметнете целите на теста като постигнати
още от първия път.
Въпреки това много искахме да видим
самолета, който всички ние помогнахме да изградим
във въздуха, над земята,
както беше планиран.
И в нашето трето високоскоростно тестване
в една страшно студена сутрин в северната част на щата Ню Йорк,
ние направихме това за първи път.
Снимката зад мен бе заснета от пилота в самолет, който ни следваше,
само няколко секунди след като колелата се отделиха от земята за първи път.
И всички бяхме много поласкани да видим, че това изображение
се превръща в символ на осъществяване на нещо,
което хората са мислели, че е невъзможно
по целия свят.
Тестовия полет, който последва,
бе толкова прост и с толкова нисък риск, колкото можехме да го направим,
но той все пак постигна това от което се нуждаехме
да отведем програмата до следващия етап
и да спечелим доверието, от което имахме нужда
в рамките на нашия евентуален пазар, авиационната общност като цяло,
и с регулаторите,
които управляват използването на дизайна на въздухоплавателните средства, особено в Щатите.
Федералната Авиационна Агенция, преди около година,
позволи изключение за Транзишън,
като ни позволи да имаме допълнителни 110 паунда (50 кг.),
в рамките на категорията на леките спортни самолети.
Сега това не звучи като много, но това е много важно,
защото ако можем да представим Транзишън като лек спортен самолет,
това го прави по-лесно за нас да го удостоверим,
но в същото време го прави много по-лесен
за вас да научите как да летите с него.
Спортен пилот може да бъде сертифициран
дори за 20 часа летателно време.
И при 110 паунда,
това е много важно за решаване на другата страна на уравнението --
шофирането.
Оказва се, че шофирането,
и свързаните с него проектиране на дизайна и регулаторните пречки,
всъщност е по-труден проблем за решаване от летенето.
За тези от нас, които прекарват по-голямата част от живота си на земята,
това може да бъде противно на интуицията,
но при шофирането има дупки, павета,
пешеходци, други шофьори
и доста дълъг и подробен списък
на федералните стандарти за безопасност на моторните превозни средства, с които да се съобразяваме.
За щастие, необходимостта остава майка на изобретението,
и много от проектантската работа,
с която сме най-горди с това въздухоплавателно средство,
произлезе от решаването на специфични проблеми,
като неговото опериране на земята --
всичко от постоянно променливата трансмисия
и течностно-базирана система за охлаждане,
която ни позволява да използваме самолетен двигател
в градски трафик,
до специално конструирана скоростна кутия,
която задвижва или витлото, когато летите или колелата на земята,
до автоматизирания механизъм за сгъване на крилата, които ще видим в момента,
до функциите за безопасност при катастрофа.
Имаме безопасна клетка от въглеродни влакна,
която предпазва пътниците
за по-малко от 10 на сто от теглото на традиционно стоманено шаси на кола.
Сега, това колкото и да бе добро, не бе съвсем достатъчно.
Регламентите за превозните средства на пътя
не бяха написани със самолет на ум.
Така че наистина се нуждаехме от малко подкрепа
от Националната администрация по безопасност на движението по пътищата.
Може да сте видяли в новините наскоро,
те ни дадоха в края на миналия месец
няколко специални изключения,
които ще позволят на Транзишън да бъде продаван
в същата категория като джиповете и лекотоварните камиони.
Като многоцелево пътно превозно средство,
като сега е официално "проектиран за нередовна употреба оф-роуд."
(Смях)
Сега нека го видим в действие.
Можете да видите сгънатите крила по дължина на самолета.
Вие не захранвате витлото, вие захранвате колелата.
И това е под седем фута (2,15 метра) високо,
така че ще се побере в стандартен гараж.
И това е автоматизирания механизъм за сгъване на крилата.
Това е в реално време.
Можете просто да натиснете няколко бутона в пилотската кабина и крилата се отварят.
След като са напълно разгърнати,
има механичен ключ, който отива на мястото,
отново, от вътре на пилотската кабина.
И сега те са напълно способни да се справят
с всеки товар, който ще видите по време на полета --
точно както спускането на сгъваем покрив на кола.
И всички си мислите, какво ще си помислят вашите съседи, виждайки това.
(Видео) Тест пилот: Докато превозното средство полети
75% от риска е този първи полет.
Радио: То всъщност полетя. Да.
Радио 2: Това беше разкошнo.
Радио: Какво мислите за това?
Това беше красиво от тук, казвам ви.
AMД: Вижте, всички ние сме изключително развълнувани за този малък заешки подскок.
И нашият тест пилот ни даде
най-добрата обратна информация, която можете да получите от тест пилот след първия полет,
което беше, че той бе "забележително незабележителен."
Той дори ни каза,
че Транзишън е най-лесния самолет за приземяване,
който той е управлявал през цялата му 30-годишна кариера като тест пилот.
Затова, макар създавайки нещо,
което е на пръв поглед революционно,
ние наистина се фокусирахме върху
създаването на възможно най-малко новости.
Използваме много от най-модерните технологии от гражданската авиация
и от автомобилните състезания.
Когато трябва да направим нещо наистина необичайно,
ние използваме цикъл на постепенно проектиране, изграждане, тестване, препроектиране,
което ни позволява да намалим риска с малки стъпки.
Сега, откакто стартирахме Терафюджия преди около 6 години,
имахме много от тези малки стъпки.
Ние започнахме от трима човека,
работещи в мазето на Масачузетския технологичен институт, докато все още бяхме в университета,
до днешните около две дузини,
работещи в първоначална производствена база извън Бостън.
Трябваше да преодолеем предизвикателства,
като поддържане на теглото под границата за леките спортни модели, за които говорих,
да научим как да се отговоря учтиво,
когато регулатор ви казва:
"Но това няма да се побере през пътната кабина за плащане с разтворени крила,"
(Смях)
до всички други проблеми свързани със стабилността и инженерни въпроси,
за които говорихме на земята.
Все пак, ако всичко върви задоволително
с тестването и изграждането
на двата производствени прототипа,
над които работим в момента,
тези първи доставки
на около сто души, които са резервирали самолет до този момент,
трябва да започнат в края на следващата година.
Транзишън ще бъде в ценовата категория на други малки самолети.
И аз със сигурност няма да заменя Шевито ви,
но мисля, че Транзишън трябва да бъде следващия ви самолет.
Ето защо.
Докато почти целия търговски въздушен транспорт в света
преминава през относително малък брой на големи летища,
има голям недоизползван ресурс.
Има хиляди местни писти,
които нямат толкова много въздухоплавателни средства на ден, колкото биха могли да имат.
Средно, има едно летище в рамките на 20 до 30 мили (30 до 50 км.),
където и да сте в Съединените щати.
Транзишън ви позволява
по-безопасен, по-удобен и по-забавен начин
за използване на този ресурс.
За тези от вас, които все още не са пилоти,
има четири основни причини, поради които онези от нас, които са
не летят толкова много, колкото бихме искали:
времето, най-вече,
разходи, дългото време за пътуване от врата до врата
и мобилността до вашата дестинация.
Сега, когато лошото време настъпи,
само се приземете, сгънете крилата, закарайте в къщи.
Няма значение дали вали малко, вие имате чистачка на стъклото.
Вместо да плащате за да държите самолета в хангар,
го паркирате в гаража си.
И безоловното автомобилно гориво, което използваме,
е по-евтино и по-добро за околната среда
от традиционните горива.
Намалява се времето за пътуване от врата до врата,
защото сега, вместо да мъкнете торби, търсейки място за паркиране,
събувайки обувките си или изтегляйки самолета от хангара,
сега просто прекарвате това време достигайки до мястото, където искате да отидете.
И мобилността до вашата дестинация е решена с лекота.
Просто сгънете крилата и продължете.
Транзишън едновременно разширява хоризонтите ни
като същевременно прави света по-малко, по-достъпно място.
Той също така продължава да бъде приказно приключение.
Надявам се, че ще отделите малко време
да помислите за това как бихте могли да използвате нещо подобно
да си дадете повече достъп до собствения си свят,
и да направите своето ​​собствено пътуване по-удобно и по-забавно.
Благодаря ви за предоставената ми възможност да го споделя с вас.
(Ръкопляскания)